**J e l e n t é s**

**Mindszentkálla Község Önkormányzata Képviselő-testületének**

**2019. február 19-i nyilvános ülésére**

**Tárgy: Jelentés a lejárt határidejű képviselő-testületi határozatok végrehajtásáról.**

**Előterjesztő: Németh László István polgármester**

**Tisztelt Képviselő-testület!**

A Képviselő-testület lejárt határidejű határozatainak végrehajtásáról az alábbiakban számolok be:

**MINDSZENTKÁLLA KÖZSÉG ÖNKORMÁNYZATA KÉPVISELŐ-**

**TESTÜLETÉNEK**

**98/2018. (XI. 22.) HATÁROZATA**

**Tapolca Környéki Önkormányzati Társulás Társulási Megállapodás módosításáról**

Mindszentkálla Község Önkormányzata Képviselő-testülete

1. Lesencetomaj Községnek a Tapolca Környéki Önkormányzati Társulásból 2018. december 31. napjával történő kilépését tudomásul veszi. A kilépéssel kapcsolatban a Társulási Megállapodás és annak 1. melléklete módosítására vonatkozó javaslatot a mellékelt tartalommal elfogadja.
2. felkéri Németh László polgármestert, hogy a Társulási Megállapodás módosítását elfogadó képviselő-testületi határozatot küldje meg a Tapolca Környéki Önkormányzati Társulás elnökének további intézkedés végett.
3. felhatalmazza Németh László polgármestert, hogy a módosított Társulási Megállapodást az önkormányzat képviseletében írja alá.

**Felelős:** Németh László, polgármester

**Határidő:** 2018. november 23.

**A képviselő-testület döntéséről szóló határozat megküldésre, a társulási megállapodás aláírásra került.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**108/2018. (XI. 29.) HATÁROZATA**

**Rákóczi Szövetség támogatásáról**

Mindszentkálla Község Önkormányzata Képviselő-testülete a Rákóczi Szövetség (1027 Budapest, Szász Károly u. 1. sz.) kérelmére úgy döntött, hogy az önkormányzat az anyagi támogatásnak nem tud eleget tenni, az ilyen célú költségvetési forrásokat a helyi érdekeltségű kérelmezőkre szeretné felhasználni.

A képviselő-testület felkéri a polgármestert, hogy kérelmezőt a döntésről tájékoztassa.

Felelős: Németh László István, polgármester

Határidő: 2018. december 31.

**A határozat megküldésre került.**

A Képviselő-testület a 111/2018. (XI. 29.) határozatával döntött „Mindszentkálláért” kitüntetés adományozásáról, mely a karácsonyi ünnepség keretében átadásra került az adományozott részére.

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**2/2019. (I. 21.) HATÁROZATA**

**Téli rezsicsökkentés keretében nyújtott egyszeri 12.000 Ft értékű természetbeni tüzelőanyag biztosításához vállalkozóval történő szerződéskötésről**

Mindszentkálla Község Önkormányzata Képviselő testülete a téli rezsicsökkentés keretében - a gáz- vagy távhő- szolgáltatási szerződéssel nem rendelkező az előzetes igénybejelentéssel érintett 45 háztartás részére - egyszeri természetbeni 12.000 Ft értékű tüzelőanyag biztosítására

* fa, szén és gázpalack tüzelőanyag esetében a Tördemic Tüzép Építőanyagkereskedelmi és Szolgáltató Kft (Badacsonytördemic, Szent István u. 77.) képviseli: Csonka László, ügyvezető
* pellet/brikett tüzelőanyag esetében VEMi-2003 Kft (Tapolca, Gyulakeszi u. 585/18. hrsz; képviseli: Mészáros Mihály ügyvezető

vállalkozókkal köt szerződést.

Felhatalmazza a polgármestert a szerződések aláírására.

**Felelős: Németh László István, polgármester**

**Határidő: 2019. január 31.**

**A szerződések aláírása megtörtént, az igénylők részére az utalványok megküldésre kerültek.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**3/2019. (I. 21.) HATÁROZATA**

**behajtási díj jogcímen befizetett összeg visszatérítéséről**

Mindszentkálla Község Önkormányzata Képviselő-testülete megtárgyalta a napirendi pontot és a behajtási díj jogcímen befizetett 74.000 Ft visszafizetéséről dönt.

Felhatalmazza a Polgármestert, hogy gondoskodjon Mindszentkálla Község Önkormányzata költségvetési számlájáról 74.000 Ft átvezetéséről Mindszentkálla Község Önkormányzata egyéb bevételek alszámlájára és a kiadott behajtási engedélyek alapján a Kérelmezők részére a visszafizetésről intézkedjen.

**Felelős: Németh László István polgármester**

**Határidő: 2019. február 15.**

**A beszedett díjak visszafizetése megtörtént.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**4/2019. (I. 21.) HATÁROZATA**

**A belügyminiszter által „Kiegyenlítő bérrendezési alap támogatására” kiírt pályázaton való részvételről**

Mindszentkálla Község Önkormányzatának Képviselő-testülete hozzájárul ahhoz, hogy a Kővágóörsi Közös Önkormányzati Hivatal székhely települése, Kővágóörs Község Önkormányzata benyújtsa pályázatát a Magyarország 2019. évi központi költségvetéséről szóló 2018.évi L. törvény (a továbbiakban: Kvtv.) 3. melléklet I.12. pontja alapján a belügyminiszter által „Kiegyenlítő bérrendezési alap támogatására” kiírt pályázatra.

Mindszentkálla Község Önkormányzata Képviselő-testülete vállalja azt a feltételt, hogy az illetményalapot a Kvtv-ben rögzítetthez képest (38.650,-Ft) legalább 20%-kal emelt összegben, azaz legalább 46.380,- forintban állapítja meg 2019. január 1-től a 2019. évre.

Mindszentkálla Község Önkormányzata Képviselő-testülete nyilatkozik arról, hogy a Kővágóörsi Közös Önkormányzati Hivatalban 2018. július 1-én a Kvtv-ben meghatározott illetményalap, 38.650,-Ft került alkalmazásra.

A Képviselő-testülete felkéri a Polgármestert a szükséges intézkedések megtételére.

**Határidő: azonnal**

**Felelős: Németh László István polgármester**

**Kővágóörs Község Önkormányzata részéről a pályázat benyújtása megtörtént.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-**

**TESTÜLETÉNEK**

**8/2019. (II. 05.) HATÁROZATA**

**A belső ellenőrzési feladatok ellátásáról**

Mindszentkálla Község Önkormányzata Képviselő-testülete a belső ellenőrzési feladatokat polgári jogi jogviszony keretében, külső szolgáltató bevonásával kívánja ellátni. Felhatalmazza a jegyzőt helyettesítő aljegyzőt, hogy a Kővágóörsi Közös Önkormányzati Hivatal képviseletében kössön szerződést Kövessiné Müller Katalin egyéni vállalkozóval 2019. évre 1.800.000 Ft (áfa mentes) díjazásért a belső ellenőrzési feladatok ellátására, mely terjedjen ki a Kővágóörsi Közös Önkormányzati Hivatalra, a Hivatalt alkotó önkormányzatokra, ezen önkormányzatok tagságával működő társulásokra és a Hivatalhoz rendelt költségvetési szervekre.

Vállalja, hogy a belső ellenőrzési feladatok ellátásáért fizetendő díjazás lakosságarányosan rá eső részét a Kővágóörsi Közös Önkormányzati Hivatal részére 2019. július 31-éig átadja.

**Felelős:** Tóthné Titz Éva, jegyzőt helyettesítő aljegyző

**Határidő:** azonnal

**A szerződés aláírása folyamatban van.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-**

**TESTÜLETÉNEK**

**10/2019. (II. 05.) HATÁROZATA**

**Kötelező felvételt biztosító általános iskolai körzethatárok véleményezéséről**

Mindszentkálla Község Önkormányzata Képviselő-testülete a Veszprém Megyei Kormányhivatal Veszprémi Járási Hivatal által elkészített a kötelező felvételt biztosító általános iskolai körzethatárokat meghatározó tervezetet megismerte, és az előterjesztés szerinti tartalommal azt elfogadja.

Képviselő-testület felkéri a jegyzőt helyettesítő aljegyzőt, hogy a határozatot a Veszprém Megyei Kormányhivatal Veszprémi Járási Hivatal részére küldje meg.

**Felelős:** Tóthné Titz Éva, jegyzőt helyettesítő aljegyző

**Határidő:** 2019. február 15.

**A határozat megküldésre került.**

**A Polgármester átruházott hatáskörben hozott döntései:**

Rendkívüli települési támogatás megállapítására tekintettel 5 esetben született döntés 140.000 Ft összegben, egy kérelem elutasításra került. Az időskorúak támogatására 55 fő volt jogosult 550000 Ft összegben. Lakhatási támogatás 1 kérelmező részére került megállapítására 1 év időtartamra 6000 Ft/hó összegben, mely a szolgáltató részére kerül átutalásra. Szociális célú tüzelőtámogatás megállapítására 13 fő volt jogosult, összesen 48 erdei m3 fa került kiosztásra, és 1 kérelem elutasításra került.

**Határozati javaslat:**

**MINDSZENTKÁLLA KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**/2018. (XI. .) HATÁROZATA**

**Jelentés elfogadásáról**

Mindszentkálla Község Önkormányzat Képviselő-testülete a lejárt határidejű képviselő-testületi határozatok végrehajtásáról szóló jelentést elfogadja.

Mindszentkálla, 2019. február 12.

**Németh László István**

**polgármester**